hotchpotch/miracl-hf-unified huggingface dataset:
ऐडनसोनिया
ऐडनसोनिया (Adansonia), जो साधारण रूप से बाओबाब (Baobab) के नाम से जाने जाते हैं, पतझड़ी वृक्षों एक जीववैज्ञानिक वंश है जिसमें आठ जातियाँ सम्मिलित हैं। भारत में इन्हें गोरक्षी और गोरख इमली (Gorakh Imli) के नाम से भी जाना जाता है। मूल रूप से बाओबाब माडागास्कर, अफ्रीका की मुख्यभूमि और ऑस्ट्रेलिया में पाए जाते थे, लेकिन इन्हें मानवों द्वारा एशिया और विश्व के अन्य क्षेत्रों में भी फैलाया गया है। यह एक लम्बी आयु वाला वृक्ष है और ज़िम्बाबवे का एक बाओबाब सन् 2011 में अपनी मृत्यु से पहले 2,450 वर्ष की आयु प्राप्त कर के विश्व का सबसे दीर्घजीवी ज्ञात सपुष्पक वनस्पति हो चुका था।
बाओबाब के फूल बड़े आकार के होते हैं और अधिकतम केवल 15 घंटों के लिए ही प्रजनन-क्षमता रखते हैं। यह संध्या में इतनी तेज़ी से खिलते हैं कि इन्हें मानव नेत्रों द्वारा खुलते हुए देखा जा सकता है, और यह अगली सुबह होने तक मुरझा जाते हैं। इसके फल बड़े, बेर-जैसे अण्डाकार या गोल होते हैं, जिनमें सूखे मेवे के भीतर एक राजमा के आकार का बीज होता है। बाओबाब के अन्य कई लोकनाम भी प्रचलित हैं, जैसे "उल्टा पेड़" (Upside down tree) और "बंदर रोटी पेड़" (Monkey bread tree)। अफ़्रीका के आर्थिक विकास में काफ़ी योगदान होने की वजह से अफ्रीका ने इसे 'द वर्ल्ड ट्री' की उपाधि भी प्रदान की है और इसे एक संरक्षित वृक्ष भी घोषित किया है। इसका वैज्ञानिक नाम मिशेल एडनसन, जो कि एक फ्रांसीसी प्रकृतिवादी और अन्वेषक थे और जिन्होने पहले पहल इस वृक्ष का वर्णन किया था, के सम्मान में रखा गया है।
भारत में यह पेड़ किस तरह पहुँचे इसका कोई प्रमाण नहीं मिलता। सूरत शहर के कतारगाम में अनाथाश्रम के सामने दो पेड़ और सरथाणा चुंगी नाका के सामने बने चिड़ियाघर में भालू के पिंजरे के पास एक पेड़ हजारों वर्षों से खड़ा है। गुजराती में इसे गोरख आंबली (गुजराती: ગોરખ આંબલી) (इमली) कहा जाता है।
बाओबाब वृक्ष की सबसे पहली पहचान है इस का उल्टा दिखना यानि इस को देखने पर आभास होता है कि मानों पेड़ की जड़े ऊपर और तना नीचे हो। बाओबाब के इस रूप के बारे में किंवदंती है कि पहले यह पेड़ सीधा था परन्तु फलते फूलते समय इसने दूसरे पौधों और पेड़ों को मिलने वाली हवा और सूर्य प्रकाश को ही रोक दिया। इसकी इस हरकत पर परमात्मा को गुस्सा आया और उन्होने इस पेड़ को जड़ से उखाड़ कर उल्टा लगा दिया, बाओबाब के बहुत मिन्न्तें करने पर भगवान ने इस पेड़ को एक छूट दी कि साल के ६ महीने इस पर पत्ते लग सकते हैं बाकी के समय में यह पेड़ एक ठूंठ की भाँति दिखेगा। यह तो मात्र एक किंवदंती है परन्तु आज भी इस पेड़ पर पत्ते साल में सिर्फ़ ६ महीने के लिये ही लगते हैं, बाकी समय में यह एक दम सूखा दिखता है।
बाओबाब के वृक्ष 5 से 30 मीटर की ऊँचाई तक पहुँच सकते हैं जबकि इसके तने का व्यास 7 से 11 मीटर तक हो सकता है। यह एक पर्णपाती कृक्ष है इस पेड़ पर पत्ते साल में सिर्फ़ ६ महीने के लिये ही लगते हैं, जबकि शुष्क मौसम में इसके पत्ते झड़ जाते हैं और उस समय यह एक दम सूखा दिखता है। इस पेड़ के तने में हजारों लीटर (१,२०,००० लीटर तक) शुद्ध पानी भरा रहता है और यह पानी वर्षा के अभाव वाले महीनों में पीने के काम आता है। इस वृक्ष की आयु बहुत लम्बी होती है। इस वृक्ष की लकड़ी में वृद्धि वलयों का अभाव होता है इसलिए इसकी आयु निर्धारण के लिए कार्बन काल निर्धारण पद्धति की मदद ली जाती है। बाओबाब के कुछ वृक्षों की आयु ६००० वर्ष तक पाई गयी गई है।
बाओबाब की आठ ज्ञात जातियाँ हैं, जिनमें से छह माडाकास्कर में तत्रस्थ हैं (यानि केवल वहीं मिलती है), एक अफ्रीका में मिलती है और एक ऑस्ट्रेलिया में तत्रस्थ है।
साहित्यकार संसद
साहित्यकार संसद की स्थापना 1942 में इलाहाबाद में हुई थी। इस संस्था के लिए 1945 में महादेवी वर्मा ने गंगा के किनारे रसूलाबाद में एक भवन खरीदा। 1950 में तत्कालीन राष्ट्रपति डॉ राजेंद्र प्रसाद ने साहित्यकार संसद के वाणी मंदिर का शिलान्यास किया था।
रामप्पा मंदिर
रामप्पा मंदिर, जिसे रुद्रेश्वर (भगवान शिव) मंदिर के नाम से भी जाना जाता है, दक्षिण भारत में तेलंगाना राज्य में स्थित एक यूनेस्को विश्व धरोहर स्थल है। यह वारंगल से 66 किमी, मुलुगुसे 15 किमी और हैदराबाद से 209 किमी की दूरी पर स्थित है। यह मुलुगु जिले के वेंकटपुर मंडल के पालमपेट गांव की घाटी में स्थित है। हालांकि अब यह एक छोटा सा गांव है लेकिन 13वीं और 14वीं शताब्दी के काल में इसका एक गौरवशाली इतिहास रहा है। मंदिर के परिसर में उपस्थित एक शिलालेख के अनुसार इसका निर्माण वर्ष 1213 ईस्वी में काकतीय शासक गणपति देव के शासनकाल के दौरान उनके एक सेनापति रेचारला रुद्र देव ने करवाया था।
मंदिर एक शिवालय है, जहां भगवान रामलिंगेश्वर की पूजा की जाती है। कथित तौर पर, मार्को पोलो ने काकतीय साम्राज्य की अपनी यात्रा के दौरान इस मंदिर को "मंदिरों की आकाशगंगा का सबसे चमकीला तारा" कहा था। रामप्पा मंदिर 6 फुट ऊंचे तारे के आकार के चबूतरे पर भव्य रूप से खड़ा है। गर्भगृह के सामने के कक्ष में कई नक्काशीदार स्तंभ हैं जिनकी अवस्थिति इस प्रकार रखी गई है कि यह मिलकर प्रकाश और अंतरिक्ष को अद्भुत रूप से जोड़ने का प्रभाव उत्पन्न करते हैं। मंदिर का नाम इसके मूर्तिकार रामप्पा के नाम पर रखा गया है, और शायद यह भारत का एकमात्र मंदिर है जिसका नाम उस शिल्पकार के नाम पर रखा गया है जिसने इसे बनाया था।
मंदिर की मुख्य संरचना का निर्माण तो लाल बलुआ पत्थर से किया गया है, लेकिन बाहर के स्तंभों को लौह, मैग्नीशियम और सिलिका से समृद्ध काले बेसाल्ट के बड़े पत्थरों से बनाया गया है। मंदिर पर पौराणिक जानवरों और महिला नर्तकियों या संगीतकारों की आकृतियों को उकेरा गया है, और यह "काकतीय कला की उत्कृष्ट कृतियाँ हैं, जो अपनी महीन नक्काशी, कामुक मुद्राओं और लम्बे शरीर और सिर के लिए विख्यात हैं"।
मंदिर को 2019 में यूनेस्को की विश्व धरोहर स्थल की प्रस्तावित "अस्थायी सूची" में "द ग्लोरियस काकतीय मंदिर और गेटवे (गौरवशाली काकतीय मंदिर और प्रवेश द्वार)" के रूप में शामिल किया गया था। प्रस्ताव को 10 सितंबर 2020 को यूनेस्को के समक्ष प्रस्तुत किया गया। 25 जुलाई 2021 को, मंदिर को "काकतीय रुद्रेश्वर (रामप्पा) मंदिर, तेलंगाना" के रूप में विश्व विरासत स्थल के रूप में शामिल किया गया। यह मदिर भारत का 39वां विश्व धरोहर स्थल है
किमी काटकर
किमी काटकर १९८० के दशक की एक प्रसिद्ध भारतीय अभिनेत्री हैं।
किम शर्मा
किम शर्मा एक भारतीय अभिनेत्री हैं।
१९७४
1974 ग्रेगोरी कैलंडर का एक साधारण वर्ष है।
१९७५
१९७५ ग्रेगोरी कैलंडर का एक साधारण वर्ष है। * जन्म *========= काझी सलीम अल्लाउद्दीन {राष्ट्रिय समाज सेवक,मराठी वर्तमान पञ संपादक जनहित गरीबो के लिये येवला जिला नाशिक महाराष्ट्र मुंबई मंञालय अझाद मैदान लगातार 3 साल २०१५,२०१६,२०१७ सायकल से याञा कर के अनेक धरणे ,उपोषण अंदोलन रास्ता रोको कराकरकर सरकार को जगाया और बेघरो केलिये अवास योजना मंजुर कराई महाराष्ट्र के पोलिस कर्मचारी के हक मे लढाई शुरुवात सन २००६ से लगातार महाराष्ट्र के ईतिहास मे सबसे पहले अवाज काझी सलीम ईन्होने लगाई ९८५०१४०७८८
१९८०
अभिनेत्री नेहा धुपिया १९८० ग्रेगोरी कैलंडर का एक साधारण वर्ष है।
03/09/1980 -sourabh arora birth
१९८१
1981 ग्रेगोरी कैलंडर का एक साधारण वर्ष है।
1 january
योगिता बाली
योगिता बाली एक भारतीय अभिनेत्री व डिस्को डांसर मिथुन चक़वर्ती की पत्नी हैं।
युक्ता मुखी
युक्ता मुखी एक भारतीय अभिनेत्री हैं। वे विश्व सुन्दरी विजेता रह चुकी हैं।
युक्ता मुखी का जन्म 7 अक्टूबर, 1979 को हुआ था। वह मुंबई में रहती थीँ. अब युक्ता मुखी की शादी हो चुकी है। फिल्मोँ में असफलता का कारण युक्ता की लंबाई भी है। युक्ता का कद 6 फुट 1 इंच है। जबकि हमारे बालीवुड के अधिकतर अभिनेता ठिगने कद के हैं.
१९९०
== जन्म 200=2= Saina Nehwal - 10 March 199star badminton player
10=== अप्रैल- ===
१९९१
10/2/1996 ग्रेगोरी कैलंडर का एक साधारण वर्ष है। 17 June जन्म ==mahtab ali
१९९३
1993 ग्रेगोरी कैलंडर का एक साधारण वर्ष है।07 फरवरी - किदांबी श्रीकांत - प्रसिद्ध भारतीय बैडमिंटन खिलाड़ी
भूमिका चावला
भूमिका चावला एक भारतीय अभिनेत्री हैं जो मुख्यत दक्षिण भारतीय फ़िल्मों में काम करती है।
भूमिका चावला का जन्म 21 अगस्त, 1978 को हुआ था। उनका जन्म का नाम रचना और उन्हें प्यार से गुड़िया कह कर पुकारा जाता है।
भूमिका का जन्म दिल्ली में हुआ था और उन्होंने अपनी प्रारंभिक शिक्षा वहीं पर पूरी की। 1997 में वह मुंबई आ गई।
बिन्दिया गोस्वामी
बिन्दिया गोस्वामी हिन्दी फ़िल्मों की पूर्व अभिनेत्री हैं। उन्होंने 1970 के दशक के अंत से 1980 के दशक के शुरुआत तक हिन्दी फिल्मों में अभिनय किया।
बिन्दिया का जन्म भरतपुर में श्री वेणुगोपाल गोस्वामी जो कि तमिल अयंगर थे और कैथोलिक मां डॉली, के यहाँ हुआ था। बिन्दिया ने अपने सह-कलाकार विनोद मेहरा से शादी की थी, लेकिन शादी के चार साल बाद उनका तलाक हो गया। इसके बाद, बिन्दिया ने 1985 में निर्देशक जे॰ पी॰ दत्ता से शादी करने के लिए अपने अभिनय करियर को छोड़ दिया, जिनके साथ उनकी दो बेटियाँ हैं, निधि और सिद्धि।
बिन्दिया को हेमा मालिनी की माँ द्वारा किसी पार्टी में खोजा गया था, जब वह सिर्फ चौदह साल की थी। उन्होंने फिल्म निर्माताओं से उनकी सिफारिश की। उनकी पहली हिन्दी फिल्म "जीवन ज्योति" (1976) थी जिसमें उन्होंने विजय अरोड़ा के साथ अभिनय किया था। विजय का करियर गिरावट की ओर था और फिल्म फ्लॉप हो गई। बिन्दिया आगे बढ़ी और जल्द ही निर्देशक बासु चटर्जी के साथ "खट्टा मीठा" (1977) और "प्रेम विवाह" (1979) में सफल रही। हालाँकि, उनकी सबसे बड़ी हिट, निर्देशक ऋषिकेश मुखर्जी की कॉमेडी फिल्म "गोल माल" (1979) थी। उस फिल्म की सफलता ने उन्हें बड़े बजट की फिल्म "शान" (1980) में शशि कपूर के विपरीत भूमिका दी। हालाँकि, फिल्म को "औसत" घोषित किया गया था, लेकिन बिन्दिया गोस्वामी की भूमिका पर गौर नहीं किया गया। वह विनोद मेहरा के साथ लोकप्रिय फिल्म "दादा" (1979) में भी दिखाई दीं।
उनकी अन्य फिल्में रहीं, "टक्कर" (1980), "सनसनी" (1981), "होटल" (1981), "खुद्दार" (1982), "आमने सामने" (1982), "हमारी बहू अलका" (1982), "रंग बिरंगी" (1983), "चोर पुलिस" (1983), "मेंहदी", (1983), "अविनाश" (1986), "मेरा यार मेरा दुश्मन" (1987), आदि।
बिन्दिया ने रानी मुखर्जी, करीना कपूर और ऐश्वर्या राय जैसे महिला सितारों के लिए अपने पति जे॰ पी॰ दत्ता की फिल्मों जैसे "बॉर्डर" (1997), "रिफ्यूजी" (2000, "एल ओ सी कारगिल" (2003) और "उमराव जान" (2007) के लिए कॉस्ट्यूम डिजाइनिंग का काम संभाला।
भारतीय अभिनेत्रियों की सूची
अंजू महेन्द्रू अदिति गोवित्रिकर अनु अग्रवाल अनुपमा वर्मा अपर्णा सेन अमीशा पटेल अमृता अरोरा अमृता राव अश्विनी भावे  अनुष्का शर्मा
आयशा जुल्का आयशा कपूर आशा पारेख आयशा ताकिया
ईशा कोपिकर ईशा द्योल
उर्मिला मातोंडकर ऐश्वर्या राय करिश्मा कपूर करीना कपूर काजोल देवगन कामिनी कौशल किम शर्मा किमी काटकर कैटरीना कैफ़ किरन खेर कोनकोना सेन शर्मा
जयाप्रदा जया बच्चन (जया भादुड़ी) जय श्री टी ज़ीनत अमान जूही चावला ज़ेबा बख्तियार ज्योतिका
टीना मुनीम दिव्या भारती दीप्ती नवल दीप्ती भटनागर दीया मिर्ज़ा दुर्गा खोटे देविका रानी
नन्दिता दास नर्गिस नादिरा निम्मी निरूपा रॉय नीतू सिंह नीलम नूतन नूरजहाँ नेहा धूपिया
पदमिनी कोल्हापुरे परवीन बॉबी प्रियंका चोपड़ा प्रीति ज़िंटा बबीता बिन्दिया गोस्वामी बिपाशा बसु भूमिका चावला भाग्यश्री भानुप्रिया
मंदाकिनी मधुबाला ममता कुलकर्णी मलाइका अरोरा मल्लिका शेरावत महिमा चौधरी माधुरी दीक्षित माला सिन्हा मीनाक्षी शेषाद्रि याना गुप्ता युक्ता मुखी योगिता बाली रानी मुखर्जी रेखा लारा दत्ता लीसा रे वहीदा रहमान विद्या बालन वैजयन्ती माला शर्मिला टैगोर शिल्पा शेट्टी शोभना समर्थ श्री देवी स्मिता पाटिल सुष्मिता सेन
कामिनी कौशल
कामिनी कौशल (16 जनवरी, 1927) हिन्दी फ़िल्मों की एक अभिनेत्री हैं। वह "नीचा नगर" (1946) और "बिराज बहू" (1954) जैसी फिल्मों में अपनी भूमिकाओं के लिए विख्यात हैं। "नीचा नगर" ने 1946 में कान फ़िल्मोत्सव में पामे डी'ओर को जीता जबकि "बिराज बहू" के लिये उन्हें फिल्मफेयर सर्वश्रेष्ठ अभिनेत्री का पुरस्कार मिला।
उन्होंने 1946 से 1963 तक फिल्मों में मुख्य नायिका की भूमिका निभाई, जिसमें "दो भाई" (1947), "शहीद" (1948), "ज़िद्दी" (1948 फिल्म), "शबनम" (1949), "नदिया के पार" (1948), "पारस" (1949), नमूना (1949), "आरजू" (1950), "झांझर" (1953), "आबरू" (1953), "नाइट क्लब" (1958), "जेलर" (1958), "बडे सरकार" और "गोदान" (1963) को उनके करियर का सर्वश्रेष्ठ प्रदर्शन माना जाता है। उन्होंने 1963 से चरित्र भूमिकाएँ निभाईं।
कामिनी कौशल का जन्म लाहौर में उमा कश्यप के रूप में हुआ था। दो भाइयों और तीन बहनों में वह सबसे छोटी थी। वह केवल सात वर्ष की थी जब उनके पिता की मृत्यु 26 नवंबर 1934 को हुई थी। कामिनी के विवाह के बाद 3 बेटे हुए, राहुल, विदुर और श्रवण।
चेतन आनंद ने उन्हें अपनी फिल्म "नीचा नगर" में प्रमुख नायिका की भूमिका दी। इसके बाद, वह लाहौर लौट आईं, लेकिन और फिल्मों के प्रस्ताव आने लगे, इसलिए वह लाहौर से फिल्मांकन के लिए आती थीं। 1947 में उनकी अचानक शादी के बाद, वह अपने पति के साथ बम्बई में बस गईं। वह अपनी शादी के बाद भी मुख्य नायिका के रूप में काम करना जारी रखने वाली पहली अग्रणी नायिका बनी।
1965 में, वह "शहीद" नामक फिल्म के साथ चरित्र भूमिकाएं निभाने लग गईं। "वारिस", "विश्वास", "यकीन", "आदमी और इंसान", "गुमराह", "उपहार", "कैद", "भँवर", "ताँगेवाला" और "हीरालाल पन्नालाल" में उनके अभिनय को सराहा गया। चरित्र कलाकार के रूप में वह मनोज कुमार की सात फिल्मों में काम की - "शहीद", "उपकार", "पूरब और पश्चिम", "सन्यासी", "शोर", "रोटी कपड़ा और मकान", "दस नम्बरी" और "संतोष"। कामिनी कौशल ने 1974 में "प्रेम नगर" और 1976 में "महा चोर" में राजेश खन्ना की माँ और "दो रास्ते" में भाभी की भूमिका निभाई।
किरण खेर
किरण खेर एक भारतीय अभिनेत्री व राजनेत्री हैं। वर्तमान में यह चण्डीगढ़ संसदीय क्षेत्र से सांसद है। वह अनुपम खेर की पत्नी हैं।
वर्ष 2014 में लोकसभा चुनाव में हिस्सा लेते हुए किरण खेर ने सक्रिय राजनीति में कदम रखा। बीजेपी के टिकट पर वे चंडीगढ़ से चुनाव लड़ीं और कांग्रेस उम्मीदवार पवन बंसल और आम आदमी पार्टी (AAP) की उम्मीदवार और बॉलीवुड एक्ट्रेस गुल पनाग को हराकर जीत हासिल की।
किरण का जन्म 14 जून 1955 को पंजाब में हुआ था। किरण के जन्म के बाद उनका परिवार चंडीगढ़ चला आया जहां उनका पालन-पोषण हुआ। किरण की आरम्भिक शिक्षा चंडीगढ़ से हुई, जबकि चंडीगढ़ के ही इंडियन थिएटर ऑफ पंजाब यूनिवर्सिटी से ग्रैजुएशन किया। किरण का विवाह मुम्बई में रहने वाले उद्योगपति गौतम बेरी के साथ हुई। हालांकि, जल्द ही दोनों का तलाक हो गया। जिस साल किरण का गौतम से तलाक हुआ, उसी साल यानी 1985 में उनकी शादी फिल्म अभिनेता अनुपम खेर से हुई। पहले पति से किरण को एक बेटा है, जिसका नाम सिंकदर खेर है।
किरण खेर कई सालों से सामाजिक कार्यों से जुड़ी हुई हैं। उन्होंने भ्रूण हत्या के खिलाफ चलाए गए अभियान 'लाडली' में अहम भूमिका निभाई थी। इसके साथ वे कैंसर के खिलाफ चलाए गए अभियान 'रोको कैंसर' से भी जुड़ी रहीं। साल 2009 में वे भारतीय जनता पार्टी (BJP) में शामिल हो गईं। उन्होंने देश भर में पार्टी के लिए प्रचार भी किया। 2011 में चंडीगढ़ में हुए नगर निगम चुनाव में उन्होंने पार्टी के लिए अहम रोल निभाया। इसी साल उन्होंने अन्ना हजारे द्वारा चलाए गए भ्रष्टाचार विरोधी आंदोलन में भी हिस्सा लिया। किरण ने चंडीगढ़ में इस आंदोलन का समर्थन किया। जब अन्ना के आंदोलन के बाद टीम के कुछ सदस्यों ने आम आदमी पार्टी (AAP) बनाने का फैसला किया, तो उन्होंने इस बात का विरोध किया था।
किरण खेर ने अपने फिल्मी करियर का आरम्भ 1983 में पंजाबी फिल्म 'आसरा प्यार दा' से किया था। उन्होंने 1996 में अमरीश पुरी के साथ 'सरदारी बेगम' में काम किया, जो काफी चर्चित भी रही। किरण ने अपनी एक्टिंग की असली छाप 2002 में संजय लीला भंसाली की फिल्म 'देवदास' से छोड़ी। उनकी एक्टिंग की हर किसी ने सराहना की थी। इसके बाद उन्होंने फिल्मों में मां के किरदार ही ज्यादातर निभाए, जो सुपरहिट रहे।
जय श्री टी
जय श्री टी एक भारतीय अभिनेत्री हैं।
जूही चावला
जूही चावला (जन्म: 13 नवंबर, 1967) हिन्दी फ़िल्मों की अभिनेत्री, मॉडल, फिल्म निर्माता और 1984 की मिस इंडिया विजेता है। जूही ने मुख्य रूप हिन्दी सिनेमा में काम किया है। इसके अलावा उन्होंने बंगाली, पंजाबी, मलयालम, तमिल, कन्नड़ और तेलुगू भाषा की फिल्मों में भी काम किया है। 1980 के दशक के अंत से लेकर 1990 के पूरे दशक में वह सबसे लोकप्रिय और सबसे अधिक भुगतान पाने वाली हिन्दी फिल्म अभिनेत्रियों में से एक थी। जूही ने दो फिल्मफेयर पुरस्कार सहित कई सम्मान प्राप्त किये हैं।
जूही का जन्म 13 नवंबर, 1967 को लुधियाना, पंजाब में पंजाबी पिता डॉ एस चावला एवं गुजराती माँ मोना के यहाँ हुआ था। उनके पिता भारतीय राजस्व सेवा (आईआरएस) के एक अधिकारी थे। उनका एक छोटा भाई संजीव है और इन्होंने जय मेहता से शादी कर ली।
जूही चावला ने 1986 में "सल्तनत" के साथ अपने अभिनय करियर की शुरुआत की। सफल "क़यामत से क़यामत तक" (1988) के साथ उन्होंने व्यापक लोकप्रियता प्राप्त की| उन्होंने बॉक्स ऑफिस पर कई हिट फिल्मों में अभिनय किया, जिसमें "स्वर्ग" (1990), "प्रतिबंध" (1990), "बोल राधा बोल" (1992) और "राजू बन गया जेंटलमैन" (1992) शामिल हैं।
उन्होंने लगातार शीर्ष कमाई वाली फिल्मों में अभिनय करके हिन्दी सिनेमा की अग्रणी अभिनेत्री के रूप में खुद को स्थापित किया। "लुटेरे" (1993), "आईना" (1993), "हम हैं राही प्यार के" (1993) जिसके लिए उन्होंने सर्वश्रेष्ठ अभिनेत्री का फिल्मफेयर पुरस्कार जीता और "डर" (1993)। जूही चावला ने आगे बढ़कर और सफलता हासिल की, जिनमें "नाजायज़" (1995), "राम जाने" (1995), "दीवाना मस्ताना]" (1997), "येस बॉस" (1997), "इश्क" (1997) और "अर्जुन पंडित" (1999) शामिल हैं। । 21वीं सदी में, जूही ने स्वतंत्र फिल्म निर्माताओं के साथ काम करना शुरू कर दिया, "झंकार बीट्स" (2003), "तीन दीवारें" (2003), "माई ब्रदर निखिल" (2005), "बस एक पल" (2006), "आई एम" (2011), "गुलाब गैंग" (2014) और "चॉक एन डस्टर" (2016) में अपने काम के लिए आलोचनात्मक प्रशंसा प्राप्त की।
फिल्मों में अभिनय के अलावा, जूही ने डांस रियलिटी शो "झलक दिखला जा" के तीसरे सीज़न के लिए प्रतिभा जज के रूप में कार्य किया है। उन्होंने कई स्टेज शो और कॉन्सर्ट टूर में भाग लिया है, और परोपकारी गतिविधियों में लगी हुई है। चावला इंडियन प्रीमियर लीग क्रिकेट टीम कोलकाता नाइट राइडर्स की सह-मालिक हैं। उन्होंने 1995 में उद्योगपति जय मेहता से शादी की है, जिनके साथ उनके दो बच्चे हैं।
ज़ेबा बख्तियार
ज़ेबा बख्तियार पाकिस्तान में जन्मी एक अभिनेत्री हैं।
जेबा का जन्म 5 नवंबर 1965 को पाकिस्तान में हुआ था, जेबा का असली नाम शाहीन था। उन्होंने लाहौर और कतार से अपनी पढ़ाई पूरी की।
पढ़ाई के बाद जेबा ने पाकिस्तान में छोटे पर्दे से अपने करियर की शुरुआत की और अनारकली में अहम रोल निभाया। अनारकली में जेबा के अभिनय को खूब सराहा गया। इन्‍हें राज कपूर की आखिरी हिरोइन कहना भी गलत नहीं होगा। राज कपूर जेबा को फिल्‍म 'हिना' से इंट्रोड्यूस करना चाहते थे, लेकिन अचानक उनकी मृत्‍यु हो गई। उनकी मृत्‍यु के बाद फिल्‍म का निर्देशन रणधीर कपूर ने किया और हिना के तौर पर जेबा भारत में पहचानी गईं।इस फिल्म में ऋषि कपूर और अश्विनी भावे मुख्य भूमिका में थे। जेबा का करियर बॉलीवुड में नहीं चला था तो वो वापस पाकिस्तान चली गईं और वहां कई फिल्मों में काम किया।जेबा बख्‍तियार ने चार बार शादियां की जिनमें सबसे पहले उन्होंने सलमान वालियानी से शादी की और उसके बाद उन्हें एक बेटी हुई और कुछ समय बाद पति से तलाक हो गया।इसके बाद जेबा बख्‍तियार ने फेमस सिंगर अदनान सामी से शादी की और एक लड़के को जन्म दिया लेकिन दो साल बाद उनसे भी अलग हो गई।अदनान के बाद जेबा बख्‍तियार ने जावेद जाफरी से शादी की और उसके बाद सोहेल खान लेगरी से। जेबा अदनान से तलाक और उसके बाद बेटे अजान की कस्‍टडी को लेकर भी सुर्खियों में रहीं।
हिना 1991
ज्योतिका
ज्योतिका सरवनन (जन्म 18 अक्टूबर 1977) एक भारतीय अभिनेत्री हैं जो मुख्य रूप से तमिल फिल्मों में दिखाई देती हैं। उन्होंने कुछ तेलुगु, मलयालम, कन्नड़ और हिंदी फिल्मों में भी काम किया है। उन्होंने तीन फिल्मफेयर पुरस्कार, तीन तमिलनाडु राज्य फिल्म पुरस्कार, चार दिनाकरन पुरस्कार, अंतर्राष्ट्रीय तमिल फिल्म पुरस्कार, सिनेमा एक्सप्रेस पुरस्कार और अन्य पुरस्कार और नामांकन जीते। वह कलैमामणि पुरस्कार की प्राप्तकर्ता भी हैं। उन्हें द टाइम्स ऑफ़ इंडिया द्वारा दक्षिण भारत की सर्वश्रेष्ठ अभिनेत्रियों में स्थान दिया गया है।
उन्होंने प्रियदर्शन द्वारा निर्देशित हिंदी फिल्म डोली साजा के रखना (1997) से बॉलीवुड में शुरुआत की। उन्होंने अपनी पहली तमिल फिल्म वाली (1999) और अपनी पहली तेलुगु फिल्म टैगोर (2003) में चिरंजीवी के साथ अभिनय किया। उन्हें अपना पहला फिल्मफेयर पुरस्कार वाली (1999) के लिए सर्वश्रेष्ठ महिला पदार्पण - दक्षिण के लिए फिल्मफेयर पुरस्कार के रूप में मिला। उन्हें कुशी (2000) के लिए फिल्मफेयर सर्वश्रेष्ठ तमिल अभिनेत्री पुरस्कार से सम्मानित किया गया, जिसके बाद कुशी (2000), पेराझगन (2004), चंद्रमुखी (2005), और मोझी, (2007) में उनके प्रदर्शन के लिए सफल फिल्मों की एक श्रृंखला को प्रमुखता मिली। बाद के तीन में उन्होंने सर्वश्रेष्ठ अभिनेत्री के लिए तमिलनाडु राज्य फिल्म पुरस्कार जीता।
ज्योतिका ने अपने करियर के चरम पर 11 सितंबर 2006 को तमिल अभिनेता सूर्या से शादी करने के बाद, कई सालों तक रिश्ते में रहने के बाद, और जिसके साथ उन्हें सात फिल्मों में जोड़ा गया था, उद्योग छोड़ दिया। उन्होंने फिल्म 36 वयाधिनिले (2015) में वापसी की, जहां उनके प्रदर्शन को मजबूत समीक्षा दी गई और उन्हें फिल्म के लिए सर्वश्रेष्ठ अभिनेत्री - दक्षिण के लिए फिल्मफेयर क्रिटिक्स अवार्ड मिला। 36 वायधिनिले की सफलता के बाद, वह मगलिर मट्टम (2017), नाचियार (2018), कैटरीन मोझी (2018), रातचासी (2019), पोनमाल वंधल (2020) जैसी महिला केंद्रित फिल्मों की एक श्रृंखला में दिखाई दीं और मुख्य महिला की भूमिका भी निभाई। मणिरत्नम की मल्टी-स्टारर चेका चिवंता वनम (2018) में भूमिका।
ज्योतिका का जन्म एक पंजाबी पिता और एक महाराष्ट्रीयन मां से हुआ था। उनके पिता चंदर सदाना, एक फिल्म निर्माता हैं और उनकी मां सीमा सदाना हैं। अभिनेत्री नगमा उनकी सौतेली बहन हैं।
उन्होंने अपनी स्कूली शिक्षा लर्नर्स एकेडमी, मुंबई में पूरी की। बाद में उन्होंने मुंबई के मीठीबाई कॉलेज में मनोविज्ञान में पढ़ाई की। उनकी एक बहन रोशनी (जन्म राधिका) और एक भाई सूरज भी हैं, जो प्रियदर्शन के लिए सहायक निर्देशक के रूप में काम कर रहे हैं।
ज्योतिका ने 11 सितंबर 2006 को अभिनेता सूर्या से शादी की, जिसके साथ उनकी सात फिल्मों में जोड़ी बनी; पूवेलम केट्टुपर, उइरिले कलांथथु, काखा काखा, पेराझगन, मायावी, जून आर और सिल्लुनु ओरु काधल। दंपति के दो बच्चे हैं, बेटी दीया (जन्म 10 अगस्त 2007) और बेटा देव (जन्म 7 जून 2010)।
दीप्ति भटनागर
दीप्ती भटनागर हिन्दी फ़िल्मों की एक अभिनेत्री हैं।
भाग्यश्री
भाग्यश्री हिन्दी और भोजपुरी  फिल्मों की एक अभिनेत्री हैं और एक टेलीविज़न कलाकार हैं।
भाग्यश्री पटवर्धन फ़िल्म और टेलीविज़न की एक कलाकार हैं। २३ फ़रवरी १९६९ को इनका जन्म हुआ। मिरज के शाही पटवर्धन परिवार में इनका जन्म हुआ। इनका पूरा नाम है-श्रीमंत राजकुमारी भाग्यश्री राजे पटवर्धन। सांगली के राजा श्रीमंत विजयसिंह राव माधव राव पटवर्धन इनके पिता हैं।
दूरदर्शन के कार्यक्रम, अमोल पालेकर द्वारा निर्मित टैली-सीरियल 'कच्ची धूप' में इनको पहली बार दर्शकों ने देखा। मैंने प्यार किया' इनकी पहली फ़िल्म थी। इस फ़िल्म की अपार सफलता के बावजूद इन्होंने फिल्मी लाइन को कैरिअर बनाने के बजाए घरेलू ज़िन्दगी गुजारने का निर्णय लिया। शादी के बाद वे अपने पति के साथ २-३ फिल्मों में दिखाई दीं। उनकी ये शर्त कि उनकी फिल्मों में उनके पति को हीरो बनाया जाए, बॉलीवुड के  निर्देशकों के गले नहीं उतरी, अंततः वे बॉलीवुड से गायब हो गयीं। उसके बाद वे २००१ में फ़िल्म "हेलो गर्ल्स " में दिखाई दीं।
दिव्या भारती
दिव्या भारती (14 फ़रवरी 1974–5 अप्रैल 1993) हिन्दी फिल्मों की एक अभिनेत्री थीं, जिनकी अभिनय विविधता से उन्हें "अपनी पीढ़ी के सबसे चित्ताकर्षक युवा अभिनेत्री " होने का गौरव मिला। 90 के दशक से अपनी करियर की शुरुवात करने वाली दिव्या ने कई प्रकार के व्यावसायिक रूप से सफल गति चित्रों में अभिनय किया है। हिंदी फिल्मों के अलावा दक्षिण भारतीय सिनेमा में भी दर्शकों से उन्हें सकारात्मक प्रतिक्रिया मिली है। अधिक तत्परता से भारती ने अपनी करियर की शुरुआत तमिल एवं तेलुगु फिल्मों से ही की थी। अभिनय के अतिरिक्त भारती में एक प्रभावशाली व्यक्तित्व की छवि नज़र आती थी।
भारती ने अपने अभिनय की शुरुवात तेलुगु फिल्म "बोब्बिली राजा" से सन् 1990 में की। शुरुआती समय में भारती को कम महत्व संबंधित भूमिकाएँ दी जाती थीं। फ़िल्मी सफर में उन्हें सफलता हिंदी फिल्म "विश्वात्मा" से मिली। इसी फिल्म के "सात समुन्दर पार गाने" से उन्हें एक अलग पहचान मिली। सन् 1992 तक भारती स्वयं को बॉलीवुड में एक सफल नायकत्व के रूप में स्थापित कर लिया था। अन्य फिल्में सरूप "शोला और शबनम", एक नाटकीय फिल्म जिसमें भारती को निडर रास के भूमिका को दर्शाया। 1992 में बनी प्रेम प्रसंगयुक्त फिल्म "दीवाना" में भारती के निष्पादन ने उन्हें फिल्मफेयर सर्वश्रेष्ठ नवोदित अभिनेत्री के पुरस्कार से नवाजा गया। 1992-1993 के मध्य तक भारती ने मात्र 19 वर्ष की आयु में सात चौदह हिंदी और सात दक्षिण भारतीय फिल्में की। अपने कम समय के करियर के दौरान मुख्यधारा के सिनेमा के अलावा भारती ने एक शक्तिशाली अभिनय की उत्पत्ति की। उनकी अंतिम पूरी की हुई फिल्में रंग, सह अभिनीत कमल सदानाह और "शतरंज", सह अभिनीत जैकी श्रॉफ थी, जिन्हें भारती के 5 अप्रैल 1993 में रहस्यमय मरण के बाद जारी किया गया।
यद्यपि भारती को अपने सम्पूर्ण करियर में कई अवनतियों का सामना करना पड़ा, उन्होंने खुद को ढूंढा और स्वयं को बॉलीवुड में एक सफल मुकाम बनाने में कामयाब भी रहीं। 1993 में हुई उनकी रहस्मयी मृत्यु से उनका करियर भी समाप्त हो गया।
शाजिद नाडियाडवाला से निकाह के बाद दिव्या का नाम और धर्म बदल कर शना नाडियाडवाला किया गया।
भारती का शैशवकाल मुंबई शहर में बीता। वह अपने पिता ओमप्रकाश भारती, जो एक बीमा अधिकारी थे, की सबसे बड़ी संतान थीं। उनकी माँ का नाम मीता भारती था। मीता ओमप्रकाश भारती की दूसरी पत्नी थीं। दिव्या की शुरुवाती शिक्षा मानेकजी कॉपर हाई स्कूल में हुई। दिव्या शुरू से ही पढ़ाई में एक माध्यम स्तर की विद्यार्थी थीं।
दुर्गा खोटे
दुर्गा खोटे (निधन: 22 सितंबर, 1991) हिन्दी अपने जमाने मे हिन्दी व मराठी फ़िल्मों की प्रसिद्ध अभिनेत्री रही हैं। उन्होंने अनेक हिट फिल्मों में शानदार अभिनय किया। आरम्भिक फिल्मों में नायिका की भूमिकाएँ करने के बाद जब वे चरित्र अभिनेत्री की भूमिकाओं में दर्शकों के सामने आईं, तबके उनके बेमिसाल अभिनय को आज तक लोग याद करते हैं। दुर्गा खोटे का बचपन तो सामान्य रूप से ठीक़ ही कटा। लेकिन अपनी पसन्द से विवाह के बाद भी उनका घरेलू जीवन बहुत ही कठिन व दुख से भरा रहा। अपने पति की ओर से बेहद परेशान रही दुर्गा को जो कुछ खुशी मिली, वह अपने बच्चों से ही मिली। इतना होने पर भी अपने नाकारा पति को उन्होंने जीवन भर निभाया। मराठी में लिखी अपनी आत्मकथा "मी दुर्गा खोटे" (हिन्दी अनुवाद "मैं दुर्गा खोटे" नाम से प्रकाशित) मे उन्होंने अपने जीवन की मर्मस्पर्शी घटनाऐं विस्तार से बयान की हैं।
ननस्टेरोइडल एन्टी इन्फ़्लामेटरी औषधि
ननस्टेरोइडल एन्टी इन्फ़्लामेटरी औषधि औषधि का एक समूह है। यह समूह की औषधि पीडा घटाने मै (एनालजेसिया), तापक्रम घटाने मै (एन्टि पाइरेटिक) और इन्फ़्लामेसन को नियन्त्रण करने के लिए (एन्टी इन्फ़्लामेटरी) प्रयोग होते है।
यह समूह के औषधि प्राय नन-सेलेक्टिभ साइक्लोअक्सिजनेज इन्हिबिटर होते है। यह साइक्लोअक्सिजनेज (१ और २) नामक इन्जाइमको रोक देते है (इन्हिबिसन)। साइक्लोअक्सिजनेज प्रोस्टाग्लैंडिन और थ्रोम्बोक्जेन, जो इन्फ़्लामेसन का मेसेन्जर मोलेक्युल होते है, के उत्पादन को क्याटालाइज करता है। इसके इन्हिबिसन से अत:, इन्फ़्लामेसन नियन्त्रित होता है।
ननस्टेरोइडल एन्टी इन्फ़्लामेटरी औषधि इस प्रकार के होते है-
जया बच्चन
जया बच्चन (विवाह पूर्व: जया भादुरी) हिन्दी फिल्मों की एक अभिनेत्री हैं। वह वर्तमान में 2004 से चार कार्यकालों से समाजवादी पार्टी से राज्यसभा में संसद सदस्य हैं। 1992 में, उन्हें भारत सरकार द्वारा पद्म श्री से सम्मानित किया गया था।
जया का जन्म 9 अप्रैल 1948 को जबलपुर, मध्य प्रदेश में हुआ था। उन्होने अपने शालेय जीवन के कुछ वर्षे नागपुर(महाराष्ट्र)मे बिताये. जया जी की शादी अमिताभ बच्चन से 1973 मे हुई। इनके पुत्र अभिषेक बच्चन भी फिल्मों में अभिनेता हैं। पुत्री श्वेता बच्चन नंदा हैं। श्वेता की शादी दिल्ली में कपूर परिवार के उद्योगपति पोते निखिल नंदा से हुई है और उनके दो बच्चे, नव्या नवेली और अगस्त्य नंदा हैं। जबकि अभिषेक बच्चन की शादी अभिनेत्री ऐश्वर्या राय से हुई है और उनकी एक बेटी आराध्या बच्चन है।
उन्हें अपने समय की हिन्दी सिनेमा की सर्वश्रेष्ठ अभिनेत्रियों में से एक के रूप में पहचाना जाता है। अपने करियर के दौरान, उन्होंने नौ फिल्मफेयर पुरस्कार जीते: जिसमें सर्वश्रेष्ठ अभिनेत्री के लिए तीन और सर्वश्रेष्ठ सहायक अभिनेत्री के लिए तीन शामिल हैं, जिससे वह नूतन के साथ महिला अभिनय श्रेणियों में समग्र रूप से सर्वाधिक सम्मानित कलाकार हैं। 2007 में उन्हें फिल्मफेयर लाइफटाइम अचीवमेंट अवार्ड से सम्मानित किया गया।
जया ने सत्यजीत रे की "महानगर" (1963) में किशोरी के रूप में अपनी फिल्म की शुरुआत की। उनकी वयस्क के रूप में पहली फिल्म भूमिका "गुड्डी" (1971) में थी, जिसका निर्देशन ऋषिकेश मुखर्जी ने किया था। आगे जाकर इनके साथ वह कई फिल्मों में काम की। उन्हें "उपहार" (1971), "कोशिश" (1972) और "कोरा कागज़" (1974) सहित अन्य फिल्मों में उनके अभिनय के लिए जाना गया। वह "ज़ंजीर" (1973), "अभिमान" (1973), "चुपके चुपके" (1975), "मिली" (1975) और "शोले" (1975) जैसी फिल्मों में अपने पति अमिताभ बच्चन के साथ दिखाई दीं।
अभिनेता अमिताभ बच्चन से शादी और अपने बच्चों के जन्म के बाद, जया ने फिल्मों में अपने काम को सीमित कर दिया। "सिलसिला" (1981) में अपनी उपस्थिति के बाद, उन्होंने फिल्मों से अनिश्चितकालीन विश्राम लिया। उन्होंने 1998 में गोविंद निहलानी की "हज़ार चौरासी की माँ" के साथ अभिनय में वापसी की। तब से, उन्होंने "फिज़ा" (2000), "कभी खुशी कभी ग़म"... (2001) और "कल हो ना हो" (2003) जैसी कई गंभीर और व्यावसायिक रूप से सफल फ़िल्मों में काम किया है। सभी से उनकी आलोचनात्मक प्रशंसा हुई, साथ ही साथ उन्होंने कई पुरस्कार और नामांकन प्राप्त किए।
अंतर्राष्ट्रीय भारतीय फ़िल्म अकादमी पुरस्कार
अंतर्राष्ट्रीय भारतीय फ़िल्म अकादमी पुरस्कार जो कि सामान्यत: आईफा पुरस्कार () के नाम से भी जाने जाते हैं, दुनिया भर में भारतीय चलचित्र के योगदान के सम्मान स्वरूप में दिये जाते हैं।
इस पुरस्कार की शुरुआत वर्ष 2000 में हुई।  ·        सर्वश्रेष्ठ कला निर्देशक
·        सर्वश्रेष्ठ एक्शन
·        सर्वश्रेष्ठ पार्श्व संगीत
·        सर्वश्रेष्ठ फिल्मांकन
·        सर्वश्रेष्ठ नृत्य निर्देशन
·        सर्वश्रेष्ठ कॉस्ट्यूम डिजाइनिंग
·        सर्वश्रेष्ठ संवाद
·        सर्वश्रेष्ठ एडिटिंग
·        सर्वश्रेष्ठ मेकअप
·        सर्वश्रेष्ठ पटकथा
·        सर्वश्रेष्ठ गीत अंकन
·        सर्वश्रेष्ठ ध्वनि अंकन
·        सर्वश्रेष्ठ पुर्नध्वनि अंकन
·        सर्वश्रेष्ठ स्पेशल इफैक्ट्स
पहले कुछ आइफा पुरस्कारों में अमिताभ बच्चन में आइफा की मेजबानी की। 2010 में सलमान खान ने, 2011 में बोमन ईरानी और रितेश देशमुख ने सयुक्त रूप से मेजबानी की। 2012 और 2013 में लगातार इसकी मेजबानी शाहिद कपूर को प्राप्त हुई।
फ़िल्मफ़ेयर सर्वश्रेष्ठ अभिनेत्री पुरस्कार
"फ़िल्मफ़ेयर सर्वश्रेष्ठ अभिनेत्री पुरस्कार"' फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में बेहतर अभिनय के लिये अभिनेत्री फ़िल्मफ़ेयर पुरस्कार समारोह में दिया जाता है।
फ़िल्मफ़ेयर सर्वश्रेष्ठ सहायक अभिनेत्री पुरस्कार
फ़िल्मफ़ेयर सर्वश्रेष्ठ सहायक अभिनेत्री पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में बेहतर अभिनय के लिये सहायक अभिनेत्री को फ़िल्मफ़ेयर पुरस्कार समारोह में दिया जाता है।
फ़िल्मफ़ेयर सर्वश्रेष्ठ अभिनेता पुरस्कार
फ़िल्मफ़ेयर सर्वश्रेष्ठ अभिनेता पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में सबसे बेहतर अभिनय के लिये फ़िल्म के अभिनेता को फ़िल्मफ़ेयर पुरस्कार समारोह में दिया जाता है।
अब तक सबसे ज्यादा पुरस्कार दिलीप कुमार (८ पुरस्कार) ने जीते हैं | इसके अलावा इस कड़ी में सामिल हैं
फ़िल्मफ़ेयर सर्वश्रेष्ठ सहायक अभिनेता पुरस्कार
फ़िल्मफ़ेयर सर्वश्रेष्ठ सहायक अभिनेता पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है। यह हिन्दी फ़िल्म में सबसे बेहतर अभिनय के लिये फ़िल्म के सहायक अभिनेता को फ़िल्मफ़ेयर पुरस्कार समारोह में दिया जाता है।
आई आई एफ ए सर्वश्रेष्ठ सहायक अभिनेत्री पुरस्कार
आई आई एफ ए सर्वश्रेष्ठ सहायक अभिनेत्री पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये अभिनेत्री को सहायक अभिनेत्री को दिया जाता है।
आई आई एफ ए सर्वश्रेष्ठ अभिनेत्री पुरस्कार
आई आई एफ ए सर्वश्रेष्ठ अभिनेत्री पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म की मुख्य अभिनेत्री को दिया जाता है।
आई आई एफ ए सर्वश्रेष्ठ अभिनेता पुरस्कार
आई आई एफ ए सर्वश्रेष्ठ अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के मुख्य अभिनेता को दिया जाता है।
आई आई एफ ए सर्वश्रेष्ठ सहायक अभिनेता पुरस्कार
आई आई एफ ए सर्वश्रेष्ठ सहायक अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के सहायक अभिनेता को दिया जाता है।
आयशा कपूर
आयशा कपूर हिन्दी फ़िल्मों की एक अभिनेत्री हैं।
सुष्मिता सेन
सुष्मिता सेन (जन्म: 19 नवंबर, 1975, हैदराबाद, आंध्रप्रदेश) हिन्दी फ़िल्मों की एक अभिनेत्री हैं। इन्होंने 1994 में मिस इंडिया और ब्रह्माण्ड सुन्दरी का खिताब जीता था। मिस इंडिया स्पर्धा में इन्होंने ऐश्वर्या राय को हराया था।
शबाना आज़मी
शबाना आज़मी (जन्म: 18 सितंबर, 1950) हिन्दी फ़िल्मों की अभिनेत्री हैं। वह फिल्म, टेलीविजन और रंगमंच की भारतीय अभिनेत्री है। वह शायर कैफ़ी आज़मी और मंच अभिनेत्री शौकत आज़मी की बेटी हैं। वह पुणे के भारतीय फिल्म और टेलिविज़न संस्थान की छात्रा रही हैं।
शबाना ने 1974 में अपने फिल्मी सफर की शुरुआत की और जल्द ही समानांतर सिनेमा की अग्रणी अभिनेत्रियों में से एक बन गई। यह भारतीय सिनेमा में एक नई लहर थी जो अपनी गंभीर सामग्री और नव-यथार्थवाद के लिए जानी जाती है और उसे उस समय के दौरान सरकारी संरक्षण प्राप्त था। वह भारत में सर्वश्रेष्ठ अभिनेत्रियों में से एक मानी जाती है। कई प्रकार की शैलियों में फिल्मों में शबाना के प्रदर्शन को आम तौर पर प्रशंसित किया गया और उन्होंने कई पुरस्कार अर्जित किए। इसमें सर्वश्रेष्ठ अभिनेत्री के लिए राष्ट्रीय फिल्म पुरस्कार की पांच जीत और कई अंतरराष्ट्रीय सम्मान शामिल हैं। उन्हें पांच फिल्मफेयर पुरस्कार भी मिले हैं। 1988 में, भारत सरकार ने उन्हें पद्म श्री से सम्मानित किया।
शबाना आज़मी का जन्म भारत के हैदराबाद में सैय्यद मुस्लिम परिवार में हुआ था। उनके माता-पिता कैफ़ी आज़मी (भारतीय कवि) और शौकत आज़मी (भारतीय जन नाट्य संघ की अनुभवी अभिनेत्री) हैं, दोनों भारतीय कम्युनिस्ट पार्टी के सदस्य थे। उनके भाई, बाबा आज़मी छायाकार हैं, और उनकी भाभी तन्वी आज़मी भी एक अभिनेत्री हैं।
उनकी पहली रिलीज़ फिल्म श्याम बेनेगल के निर्देशन में बनी फिल्म "अंकुर" (1974) थी। नव-यथार्थवादी फिल्मों के कलात्मक शैली से संबंधित ये फिल्म थी। शबाना आज़मी फिल्म के लिए पहली पसंद नहीं थी और उस समय की कई प्रमुख अभिनेत्रियों ने इस किरदार को निभाने से इनकार कर दिया था। यह फिल्म बड़ी आलोचनात्मक सफलता बन गई और शबाना ने अपने अभिनय के लिए सर्वश्रेष्ठ अभिनेत्री का राष्ट्रीय फिल्म पुरस्कार जीता।
वह 1983 से 1985 तक तीन साल तक लगातार राष्ट्रीय फिल्म पुरस्कार प्राप्त करने वाली बनी। यह उन्होंने "अर्थ", "कंधार" और "पार" में अपनी भूमिका के लिये प्राप्त किये। "गॉडमदर" (1999) से उन्होंने अपना एक और राष्ट्रीय फिल्म पुरस्कार अर्जित किया, जिससे वह पाँच पर आ गई।
राखी गुलज़ार
राखी गुलज़ार (जन्म: 15 अगस्त, 1947) हिन्दी फ़िल्मों की अभिनेत्री हैं। वह व्यापक रूप से केवल राखी के रूप में जानी जाती हैं। वह मुख्य रूप से हिन्दी फिल्मों और साथ ही कई बंगाली फिल्मों में दिखाई दी हैं। चार दशकों तक किये अभिनय में, उन्होंने कई अन्य पुरस्कारों के अलावा तीन फिल्मफेयर पुरस्कार और एक राष्ट्रीय फिल्म पुरस्कार जीता है। फिल्मफेयर में, राखी को 16 बार (सर्वश्रेष्ठ अभिनेत्री के लिए 8 बार और सर्वश्रेष्ठ सहायक अभिनेत्री के लिए 8 बार) नामांकित किया गया, जिससे वह माधुरी दीक्षित और रानी मुखर्जी के साथ महिला श्रेणियों में सबसे अधिक नामांकित कलाकार हैं।
राखी का जन्म भारत की आजादी की घोषणा के कुछ ही घंटों बाद 15 अगस्त 1947 को पश्चिम बंगाल के नादिया जिले के राणाघाट में एक बंगाली परिवार में हुआ था।
राखी का किशोरावस्था में ही बंगाली फ़िल्मों के निर्देशक अजय बिश्वास से शादी हो गई थी पर यह शादी असफल रही। अभी वह विख्यात फ़िल्म निर्देशक, कवि एवं गीतकार गुलज़ार की पत्नी हैं। वर्ष 2003 में उनको पद्म श्री की उपाधि से सम्मानित किया गया।
1967 में, 20 वर्षीय राखी ने अपनी पहली बंगाली फिल्म "बधु बारन" में अभिनय किया, जिसके बाद उन्हें 1970 में अपनी पहली हिन्दी फिल्म, राजश्री प्रोडक्शन्स की "जीवन मृत्यु" में धर्मेन्द्र के साथ मुख्य भूमिका की पेशकश की गई।
1971 में, राखी ने "शर्मीली" में शशि कपूर के साथ दोहरी भूमिका निभाई। उसी वर्ष उन्होंने "लाल पत्थर" और "पारस" में भी अभिनय किया; सभी तीन फिल्में लोकप्रिय थीं और वह 1970 के दशक में हिन्दी सिनेमा की अग्रणी अभिनेत्री बन गईं। उनके अभिनय की "शहज़ादा" (1972), "आँखों आँखों में" (1972), "हीरा पन्ना" (1973), "दाग" (1973), "हमारे तुम्हारे" (1979), "आँचल" (1980), "श्रीमान श्रीमती" (1982) और "ताकत" (1982) में प्रशंसा हुई।
राखी ने शशि कपूर के साथ 10 रिलीज़ फ़िल्मों में काम किया, जिनमें "शर्मीली" (1971), "जानवर और इंसान" (1972), "कभी कभी" (1976), "दूसरा आदमी" (1977), "तृष्णा" (1978), "बसेरा" (1981), "बंधन कच्चे धागों का" (1983), "ज़मीन आसमान" (1984), और "पिघलता आसमान" (1985)। मुख्य महिला नायिका के रूप में उनकी आखिरी फिल्म 1985 में शशि कपूर के साथ "पिघलता आसमान" थी।
1980 के आखिरी सालों और 1990 के दशक में उन्होंने बुजुर्ग मां के रूप में मजबूत चरित्र भूमिकाएं निभाईं - "राम लखन" (1989), "अनाड़ी" (1993), "बाज़ीगर" (1993), "खलनायक" (1993), "करन अर्जुन" (1995), "बॉर्डर" (1997), "सोल्जर" (1998), "एक रिश्ता" (2001) और "दिल का रिश्ता" (2002)।
उनकी आखिरी फिल्म 2003 में "शुभो महूरत" थी, जिसके लिए उन्होंने सर्वश्रेष्ठ सहायक अभिनेत्री के लिए राष्ट्रीय फिल्म पुरस्कार जीता था। वह तब से फिल्म उद्योग से सेवानिवृत्त हैं।
डिम्पल कपाड़िया
डिम्पल कपाड़िया (जन्म: 8 जून, 1957) हिन्दी फ़िल्मों की एक अभिनेत्री है जिनके पति राजेश खन्ना थे। इनकी बेटी भी एक अभिनेत्री है। जिनका नाम ट्विंकल खन्ना है और दामाद अक्षय कुमार है। उन्हें राज कपूर द्वारा 16 साल की उम्र में फिल्मों में लिया गया था। उन्होंने उनकी रूमानी फ़िल्म "बॉबी" (1973) में शीर्षक भूमिका निभाई थी। उसी वर्ष उन्होंने भारतीय अभिनेता राजेश खन्ना से शादी की और अभिनय से संन्यास ले लिया। राजेश से अलग होने के बाद, डिम्पल ने 1984 में फिल्म उद्योग में लौट आईं। उस दौर की उनकी एक फ़िल्म "सागर" (1985) थी। "बॉबी" और "सागर" दोनों ने सर्वश्रेष्ठ अभिनेत्री का फिल्मफेयर पुरस्कार उन्हें जिताया। वह 1980 के दशक में खुद को हिन्दी सिनेमा की अग्रणी अभिनेत्रियों में से एक के रूप में स्थापित करने लगीं।
डिम्पल कपाड़िया गुजराती उद्यमी चुन्नीभाई कपाड़िया और बैटी के चार बच्चों में सबसे बड़ी हैं। परिवार मुम्बई के सांता क्रूज़ में रहता था। उन्होंने 1973 में अपनी पहली फिल्म बॉबी की रिलीज से छह महीने पहले अभिनेता राजेश खन्ना से शादी की। उन्होंने अपनी दो बेटियों ट्विंकल (जन्म: 1974) और रिंकी (जन्म: 1977) की परवरिश करने के लिए बारह साल के लिए अभिनय से संन्यास ले लिया। उन्हें राज कपूर ने 1973 के रूमानी फिल्म "बॉबी" से फिल्मों में उताराअ था। जबकि इस फिल्म में राज कपूर के बेटे ऋषि कपूर की पहली प्रमुख भूमिका थी, डिम्पल को गोवा की मध्यमवर्गीय ईसाई लड़की बॉबी ब्रागांज़ा की शीर्षक भूमिका दी गई थी। "बॉबी" प्रमुख व्यावसायिक और आलोचनात्मक सफलता थी और डिम्पल कपाड़िया को उनके प्रदर्शन के लिए सराहना मिली। इससे उन्होंने सर्वश्रेष्ठ अभिनेत्री के लिए फिल्मफेयर पुरस्कार जीता ("अभिमान" के लिए जया भादुड़ी के साथ वह बराबरी पर रही थी)। इसके बाद उन्होंने अपने बच्चों को पालने के लिए फिल्म उद्योग छोड़ दिया।
1982 में राजेश खन्ना से अलग होने के बाद, वह अभिनय में वापसी करने की इच्छुक थीं और उन्होंने अंततः 1984 में ऐसा किया। अगले दशक तक, वह श्रीदेवी, माधुरी दीक्षित, मीनाक्षी शेषाद्री और जया प्रदा के साथ बॉलीवुड की शीर्ष पाँच व्यावसायिक सफल अभिनेत्रियों में से एक बन गईं। उनकी सबसे पहली फिल्म "ज़ख्मी शेर" (1984) रही। इसके बाद "सागर" (1985) आलोचनात्मक सफलता रही थी और अंततः उसे उस वर्ष के लिये ऑस्कर में भारत की आधिकारिक प्रविष्टि के रूप में चुना गया था।
बीना राय
बीना राय (४ जून १९३१ – ६ दिसम्बर २००९) हिन्दी फ़िल्मों की एक अभिनेत्री थीं।
मुमताज़ (अभिनेत्री)
मुमताज़ (अपनी शादी के बाद मुमताज़ माधवानी के नाम से जानी जाती हैं; जन्म: 31 जुलाई 1947) हिन्दी फ़िल्मों की एक अभिनेत्री हैं। उन्होंने 1971 में "खिलौना" में अपने किरदार के लिए सर्वश्रेष्ठ अभिनेत्री का फिल्मफेयर पुरस्कार जीता। हालांकि उन्होंने छोटी सहायक भूमिकाओं के साथ शुरुआत की, बाद में उन्होंने तरक्की की और अपने समय के सभी शीर्ष अभिनेताओं के साथ मुख्य भूमिकाओं में काम किया। उन्हें 60 और 70 के दशक की सर्वश्रेष्ठ अभिनेत्रियों और नर्तकियों में से एक के रूप में याद किया जाता है।
मुमताज़ का जन्म अब्दुल सलीम अस्करी (मेवे के विक्रेता) और शदी हबीब आगा के यहाँ हुआ था जो ईरान से थे। उनके जन्म के ठीक एक साल बाद उनका तलाक हो गया। उनकी छोटी बहन अभिनेता मल्लिका है जिनकी शादी पहलवान और भारतीय अभिनेता रंधावा से हुई थी - जो पहलवान और अभिनेता दारा सिंह के छोटे भाई थे।
मुमताज़ "सोने की चिड़िया" (1958) में एक बाल अभिनेत्री के रूप में दिखाई दीं। किशोरी के रूप में उन्होंने 1960 के दशक की शुरुआत में "वल्लाह क्या बात है", "स्त्री" और "सेहरा" में अतिरिक्त अभिनेत्री के रूप में काम किया। वयस्क के रूप में, ए-ग्रेड फिल्मों में उनकी पहली भूमिका 1963 की "गहरा दाग़" में थी। इसमें उन्होंने नायक की बहन की भूमिका निभाई थी। "मुझे जीने दो" जैसी सफल फिल्मों में उन्हें छोटी भूमिकाएँ मिलीं। बाद में, उन्होंने 16 एक्शन फिल्मों में मुख्य नायिका की भूमिका निभाई, जिसमें "फ़ौलाद" "वीर भीमसेन", "टार्ज़न कम्स टू देल्ही", "सिकंदर-ए-आज़म", "रूस्तम-ए-हिंद", "राका", और "डाकू मंगल सिंह", शामिल हैं। इन सब में पहलवान दारा सिंह उनके साथ मुख्य भूमिका में थे और वह स्टंट-फिल्म नायिका के रूप में मानी जाने लगीं।
वह राज खोसला की ब्लॉकबस्टर "दो रास्ते" (1969) थी, जिसने मुमताज़ को पूर्ण फिल्मी सितारा बना दिया। इसमें राजेश खन्ना ने अभिनय किया था। हालाँकि मुमताज़ की फिल्म में छोटी भूमिका थी, फिर भी निर्देशक राज खोसला ने उनके साथ चार गाने फिल्माए। 1969 में, राजेश खन्ना के साथ उनकी फिल्में "दो रास्ते" और "बंधन", वर्ष की शीर्ष कमाई करने वाली फिल्म बनी थी। उन्होंने राजेन्द्र कुमार की "ताँगेवाला" में प्रमुख नायिका की भूमिका निभाई। शशि कपूर, जिन्होंने पहले "सच्चा झूठा" (1970) में उनके साथ काम करने से इनकार कर दिया था, अब वह चाहते थे कि वह "चोर मचाये शोर" (1974) में उनकी नायिका बनें। उन्होंने "लोफर" और "झील के उस पार" (1973) जैसी फिल्मों में प्रमुख नायिका के रूप में धर्मेन्द्र के साथ काम किया।
मुमताज ने फ़िरोज़ ख़ान के साथ अक्सर काम किया जिसमें हिट फिल्में "मेला" (1971), "अपराध" (1972) और "नागिन" शामिल हैं। राजेश खन्ना के साथ उनकी जोड़ी कुल 10 फिल्मों में सबसे सफल रही। उन्होंने अपने परिवार पर ध्यान केन्द्रित करने के लिए फिल्म "आईना" (1977) के बाद फिल्मों में काम करना छोड़ दिया। उन्होंने 1990 में "आँधियां" से फिर वापसी की थी।
मुमताज ने 1974 में बिजनेसमैन मयूर माधवानी से शादी की। उनकी दो बेटियां हैं, जिनमें से एक नताशा ने 2006 में अभिनेता फिरोज खान के बेटे फरदीन खान से शादी की।
शम्मी कपूर उससे प्यार करते थे और उससे शादी भी करना चाहते थे लेकिन मुमताज कम उम्र में अपना फिल्मी करियर छोड़ने के लिए तैयार नहीं थीं क्योंकि कपूर नहीं चाहते थे कि उनकी पत्नी शादी के बाद फिल्म उद्योग में काम करें।
लक्ष्मी (अभिनेत्री)
लक्ष्मी नारायण हिन्दी फ़िल्मों की एक अभिनेत्री हैं।
हम तुम
हम तुम सन् 2004 की कुणाल कोहली द्वारा निर्देशित हास्य प्रेमकहानी फ़िल्म है। आदित्य चोपड़ा और यश चोपड़ा द्वारा यश राज फ़िल्म्स बैनर के तहत इसे निर्मित किया गया। फिल्म में प्रमुख भूमिकाओं को सैफ अली खान और रानी मुखर्जी द्वारा निभाया गया है। जारी होने पर फिल्म सफल रही थी और इसने कई पुरस्कार जीते थे।
करन (सैफ अली खान) एक कार्टूनिस्ट और उसके खुद के अनुसार महिलाओं का चहेता है। "हम तुम" नामक उसकी दैनिक कॉमिक में लड़की / लड़का व्यवहार की लड़ाई दिखाई जाती है। दिल्ली से न्यूयॉर्क के एक विमान पर, वह रिया (रानी मुखर्जी) से मिलता है, जो उसमें रूचि नहीं रखती। जब एम्सटर्डम में विमन रुकता है, तो वह शहर करन के साथ घूमने को तैयार होती है। करन जल्द ही जान जाता है कि रिया और उसकी सोच में बहुत फर्क है। लेकिन वह हार नहीं मानता। वह अपने टूर को एक अनचाहे चुंबन के साथ समाप्त करता है। अपमानित होकर रिया उसे थप्पड़ मारती है और चली जाती है, लेकिन करन जोर देता है कि वे दोबारा मिलेंगे। कुछ महीनों के बाद वह न्यूयॉर्क में एक पार्क में उसे देखता है और वहाँ अपनी प्रेमिका (शहनाज़ ट्रेज़रीवाला) के साथ भखेड़ा खड़ा करता है। वह रिया के बचपन की दोस्त निकलती है और उसके साथ रिश्ता खत्म करती है।
तीन साल बाद, करन अपनी मां एक शादी को कराने में मदद कर रहा है। वो शादी रिया की निकलती है। रिया समीर (अभिषेक बच्चन) से शादी कर रही हैं। वे फिर से झगड़ते हैं, लेकिन इस बार वे खुशी से विदा लेते हैं। सालों बाद पेरिस में, करन अपने पिता (ऋषि कपूर) के पास जाता है। वहाँ उसे रिया मिलती है। उसे रिया की मां (किरन खेर) से पता चलता है कि समीर की कार दुर्घटना में मृत्यु हो गई है। वह रिया के जीवन के प्रति सकारात्मक दृष्टिकोण को पुनः प्राप्त करने में मदद करने के लिए तैयार होता है। करन मुंबई लौट आता है और तीन महीने बाद रिया और उसकी मां भी यात्रा करते हैं। वह रिया की मां के साथ मिलकर अपने शर्मीले दोस्त मिहिर (जिमी शेरगिल) और रिया को एक करने की कोशिश करता है। लेकिन आखिरकार मिहिर करण की दोस्त डायना (ईशा कोपिकर) के साथ प्यार में पड़ता है और वे सगाई करते हैं। सगाई की रात पर रिया को साजिश के बारे में डायना से पता चलता है और वे करण से नाराज हो जाती है। मिहिर रिया को करण और उसके प्यार का एहसास करता है। उस रात रिया और करण शारीरिक सबंध बना लेते हैं। करन इसे गलती मानता है और रिया से शादी करने के लिए कहता है। क्योंकि उसे लगता है कि उसने उसका फायदा उठाया है और शादी वह गलती को सुधार देगी। रिया परेशान हो जाती है, क्योंकि उसने उसको गलती नहीं माना। उसे पता चलता है कि वह उससे प्यार करती है लेकिन करन को बताती है कि उन्हें गलत कारणों से शादी करके एक और गलती नहीं करनी चाहिए। रिया उसे छोड़ देती है क्योंकि करन अपनी भ्रमित भावनाओं को उसके लिए प्यार के बजाय अपराध के रूप में पेश करता है। करन अपनी गलती को समझता है और उसे खोजता है। एक साल बाद करन का कार्टून हम तुम हिट हो जाता है और वह हम और तुम के बारे में एक किताब लिखता है। असल में कहानी रिया के साथ उसके प्यारे पर आधारित है। रिया उस पुस्तक को पढ़ती है और उसे प्रेस कॉन्फ्रेंस में पाती है। करन और रिया फिर से मिलते हैं। करन उसके लिए अपना प्यार स्वीकार करता है और वे शादी करते हैं।
ब्लैक
ब्लैक 2005 में बनी हिन्दी भाषा की फिल्म है। == संक्षेप ए आर रहमान जी को फिल्म, ब्लॅक, के लिए मूल रूप से संपर्क किया गया था लेकिन ऊन्होने अपने व्यस्त कार्यक्रम की वजह से इनकार कर दिया। फिल्म का संगीत फिर मोंटी शर्मा द्वारा रचा गया था। "हा मेन चू कर देखा है," गाना गायत्री गानजावाला ने निष्पादन किया। ब्लॅक अन्य बॉलीवुड फिल्मों के विपरीत एक हि गाने को प्नाह देति है।
यश राज फ़िल्म्स
यश राज फ़िल्म्स भारतीय निर्माता - निर्देशक यश चोपड़ा द्वारा स्थापित कंपनी है जो की एक हिंदी फिल्म निर्देशक और निर्माता है। वोह पहले अपने भाई के फिल्म कंपनी बर फिल्म्स में काम करते थे और बाद में उन्होंने सन १९७० में अपनी खुद की कम्पनी चालू की। इनके द्वारा बनाई गयी फिल्मे सन २००४ व २००५ में तीन अच्छी पर्दर्शन करने वाली फिल्मे दे चुकी है। सन 2012 में यश चोप्रा जी के देहांत के बाद से इस फिल्मनिर्माण कंपनी का दारोमदार उनके बेटे आदित्य चोप्रा सांभालते है।
आई आई एफ ए सर्वश्रेष्ठ फ़िल्म
आई आई एफ ए सर्वश्रेष्ठ फ़िल्म पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
The winners are listed below:-
आई आई एफ ए सर्वश्रेष्ठ निर्देशक पुरस्कार
आई आई एफ ए सर्वश्रेष्ठ फ़िल्म पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
उषा
प्रातः काल या किसी भी प्रकार की चमक या प्रकाश को उषा कहा जाता है। कई बार चाँदनी के विशिष्ट अर्थ में भी इस शब्द का प्रयोग होता है।
आई आई एफ ए सर्वश्रेष्ठ खलनायक पुरस्कार
आई आई एफ ए सर्वश्रेष्ठ खलनायक पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
आई आई एफ ए सर्वश्रेष्ठ हास्य अभिनेता पुरस्कार
आई आई एफ ए सर्वश्रेष्ठ हास्य अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के मुख्य अभिनेता को दिया जाता है।
आई आई एफ ए सर्वश्रेष्ठ संगीतकार पुरस्कार
आई आई एफ ए सर्वश्रेष्ठ संगीतकार पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
आई आई एफ ए सर्वश्रेष्ठ गीतकार पुरस्कार
आई आई एफ ए सर्वश्रेष्ठ गीतकार पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
आई आई एफ ए सर्वश्रेष्ठ पार्श्व गायिका पुरस्कार
आई आई एफ ए सर्वश्रेष्ठ पार्श्व गायिका पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
आई आई एफ ए सर्वश्रेष्ठ पार्श्व गायक पुरस्कार
आई आई एफ ए सर्वश्रेष्ठ पार्श्व गायक पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है।
परमवीर चक्र
परमवीर चक्र भारत का सर्वोच्च शौर्य सैन्य अलंकरण है जो दुश्मनों की उपस्थिति में उच्च कोटि की शूरवीरता एवं त्याग के लिए प्रदान किया जाता है। ज्यादातर स्थितियों में यह सम्मान मरणोपरांत दिया गया है। इस पुरस्कार की स्थापना 26 जनवरी 1950 को की गयी थी जब भारत गणराज्य घोषित हुआ था। भारतीय सेना के किसी भी अंग के अधिकारी या कर्मचारी इस पुरस्कार के पात्र होते हैं एवं इसे देश के सर्वोच्च सम्मान भारत रत्न के बाद सबसे प्रतिष्ठित पुरस्कार समझा जाता है। इससे पहले जब भारतीय सेना ब्रिटिश सेना के तहत कार्य करती थी तो सेना का सर्वोच्च सम्मान विक्टोरिया क्रास हुआ करता था।
लेफ्टिनेंट या उससे कमतर पदों के सैन्य कर्मचारी को यह पुरस्कार मिलने पर उन्हें (या उनके आश्रितों को) नकद राशि या पेंशन देने का भी प्रावधान है। हालांकि पेंशन की न्यून राशि जो सैन्य विधवाओं को उनके पुनर्विवाह या मरने से पहले तक दी जाती है अभी तक विवादास्पद रही है। मार्च 1999 में यह राशि बढ़ाकर 1500 रुपये प्रतिमाह कर दी गयी थी। जबकि कई प्रांतीय सरकारों ने परमवीर चक्र से सम्मानित सैन्य अधिकारी के आश्रितों को इससे कहीं अधिक राशि की पेंशन मुहैय्या करवाती है।
परमवीर चक्र हासिल करने वाले शूरवीरों में सूबेदार मेजर बन्ना सिंह (बाना सिंह) ही एकमात्र ऐसे व्यक्ति थे जो कारगिल युद्ध तक जीवित थे। सूबेदार मेजर बाना सिंह जम्मू कश्मीर लाइट इनफेन्ट्री की आठवीं रेजीमेंट में कार्यरत थे।
सुनिधि चौहान
सुनिधि चौहान (जन्म निधी चौहान, १४ अगस्त १९८३) एक भारतीय पार्श्वगायिका है जो हिन्दी गीतों को गाने के लिए लोकप्रिय है। उन्होंने मराठी, कन्नड़, तमिल, तेलुगु, बंगाली, असमिया और गुजराती फ़िल्मों में भी २००० से अधिक गीत गाए हैं।
चौहान ने गायन की शुरुआत चार वर्ष की आयु से की और एक स्थानीय टीवी मेज़बान ने उनकी इस प्रतिभा को देखा। उन्हें प्रसिद्धी टेलिविज़न गायन प्रतियोगिता "मेरी आवाज़ सुनो" से मिली जिसमे जित के बाद उन्होंने पार्श्वगायन क्षेत्र में "शस्त्र" फ़िल्म से पदार्पण किया।
उन्हें लोकप्रियता राम गोपाल वर्मा की फ़िल्म "मस्त" से मिली जिसमे उन्होंने "रुकी रुकी सी ज़िंदगी" गीत गाया जो एक हीट गीत साबित हुआ। उन्हें कुल चौदह फ़िल्मफ़ेयर पुरस्कारों का नामांकन और तीन में जित हासिल हुई। उन्होंने दो स्टार स्क्रीन पुरस्कार, दो आइफा पुरस्कार और एक ज़ी सिने पुरस्कार जीते हैं।
सुनिधि ने 18 वर्ष की उम्र में बॉबी खान से शादी की। उनके इस निर्णय से उनका परिवार नाराज़ हुआ था। हालांकि, एक साल बाद उन्होंने तलाक ले लिया। सुनिधि ने अप्रैल 2012 में, उनके लंबे समय से मित्र रहे संगीतकार हितेश सोनिक से विवाह कर लिया।
अलका याज्ञिक
अलका याज्ञिक भारतीय सिनेमा की एक प्रसिद्ध पार्श्वगायिका हैं। वे हिंदी सिनेमा में तीन दशकों तक अपनी गायकी के लिए विख्यात हैं। हिंदी सिनेमा में वे सबसे ज्यादा गाने रिकॉर्ड करने वाली पांचवी पार्श्वगायिका हैं। उन्हें फ़िल्मफ़ेयर सर्वश्रेष्ठ पार्श्व गायिका पुरस्कार के ३६ नामांकनों में से ७ बार पुरस्कार मिल चुका है जो कि खुद में एक रिकॉर्ड है। उन्हें दो राष्ट्रीय पुरस्कार भी प्राप्त है। साथ ही उनके २० गाने बीबीसी के "बॉलीवुड के श्रेष्ठ ४० सदाबहार साउंडट्रैक" में शामिल हैं। उनके कुछ हिट गानों में से हैं — "कुछ कुछ होता है", "टिप टिप बरसा पानी", "परदेसी परदेसी", "छम्मा छम्मा", "पूछो ज़रा पूछो", "एक दो तीन", "चाँद छुपा बादल में", "लाल दुपट्टा", "मुझको राणाजी" और "बाज़ीगर ओ बाज़ीगर"।
अल्का 20 मार्च 1966 को कोलकाता में एक गुजराती परिवार में पैदा हुई। उस की माता शोभा याज्ञिक गायक थीं। इन्होंने ने 6 साल की उम्र में ही कोलकाता रेडीयो के लिए गाना शुरू कर दिया था। 10 साल की उम्र में वो मुंबई स्थानांतरित हो गयीं और वहीं से वो गायन के क्षेत्र में तरक्की की राह पर अग्रसर हुई। अलका ज़्यादातर बॉलीवुड की फिल्मों के लिए गाती है। वो अब तक 700 फिल्मों के लिए गीत गा चुकी है। इन्होंने कुमार सानु व उदित नारायण के साथ ज्यादा गीत गाये हैं। कुमार सानु के साथ गाये गये उनके जुगलबंदी गीत श्रोताओं द्वारा बहुत पसंद किये गये।
अल्का याग्निक ने 1985 में भोजपरी फिल्म में गाने गाए जिसमें एक सोहर गीत "युग युग जिया तू लालानवा" काफी पसंद किया गया,इस गाने को आज भी सोहर गीत का सबसे अच्छा गीत के रूप में पसंद किया जाता है।